medieval-data/medieval-latin-ner-HOME-Alcar huggingface dataset:
Noverint universi presentes litteras inspecturi quod ego Petrus de Escrones , miles , dedi et concessi sanctimonialibus Portus Regis de quindecim solidis censualibus quas debebant mihi singulis annis in festo Sancti Remigii pro terra que jungit terre domini Ade de Galardone et terre domini Petri de Richiervilla apud Chahengnai , quatuordecim solidos in puram et perpetuam elemosinam , de assensu Marie , uxoris mee . Predicte vero sanctimoniales reddent mihi et heredibus meis singulis annis in festo supradicto duodecim denarios tantummodo in recognitionem pro dicta terra . Et ego Petrus et heredes mei garantizabimus predictum elemosinam memoratis sanctimonialibus in perpetuum . In cujus rei testimonium et munimen presentes litteras sigillo meo roboravi . Actum anno Verbi incarnati millesimo ducentesimo tricesimo tertio , mense decembri .
Nos Rogerius de Villadavrai et Odelina de Separa notum facimus universis quod magister Symon , frater noster , canonicus Parisiensis , agens in extremis , dedit conventui Portus Regis in perpetuum elemosinam X solidos parisiensium per-cipiendos annis singulis in censu de Gif in festo Sancti Remigii . Idem etiam Symon legavit in perpetuam elemosinam XX i V e solidos par percipiendos in predicto censu assignandos ad disposittionem gageriorum suorum , videlicet magistri Herberti , domini Guillermi de Varziaco , magistri Hugonis cognomento Aculei , canonicorum et nostram , cui loco vel quibus personis nos vellemus dictos XXV solidos assignare . Nos vero omnes quinque pariter communi assensu laudavinus , approbavimus et voluimus ut dicti viginti quinque solidi cum supra dictis decem solidis in perpetuam elemosinam darentur predicto conventui Portus Regis percipiendos similiter cum dictis X solidis , in predicto censu de Gif annis singulis i n festo S ti Remigii ; ita quod predictus conventus Portus Regis , vel nuncius ejusdem percipiet simul triginta quinque solidos parisiensium in eodem censu et in eodem festo , et de eisdem reddet annis singulis ecclesie Sancti Albini duos solidos et presbitero ejusdem loci duos solidos pro faciendo anniversario predicti magistri Symonis . Retinuimus etiam nobis in predicto censu justiciam nostram , et quod predictus conventus habebit tantummodo simplicem elemosinam sibi superius assignatam . In cujus rei testimonium et munimen , nos Rogerius et Odelina presentes litteras sigillis nostris dignum duximus roborandas . Actum anno Domini Mº CCº XXXº quarto .
Omnibus presentes litteras inspecturis Herbertus De permissione Beate Genovefe Parisiensis humilis abbas totiusque ejusdem loci conventus , salutem in Domino . Noverit universitas vestra quod cum bone memorie Margareta , vicecomilissa Narbonensis , dedisset , assensu Hamerici , mariti sui , in puram et perpetuam elemosinam conventui Portus Regis , cisterciensis ordinis quindecim libros turonensium annui redditus que erant de maritagio suo in civitate Parisiensi , videlicet decem libras Turonensium in clauso Malivicini , in censiva nostra , et in precio centum solidorum turonensium totum redditum salis quem percipiebat dicta Margareta Parisius in portu Sequane subtus magnum pontem , videlicet unum sextarium salis percipiendum in singulis navibus que invente erant vel veniebant ibidem a festo Sancti Andree usque ad Natale Domini , Margareta abbatissa Portus Regis et conventus dicti loci tradiderunt nobis dictum redditum decem librarum turonensium et redditum salis , assensu et voluntate abbatis Vallium Sarnaii , patris sui et conventus ejusdem loci , pro duodecim libris parisiensium quas nos tenemur pro excambio quindecim librarum turonensium supradictarum , dictis abbatisse et conventui Portus Regis reddere singulis annis Parisius apud sanctam Genovefam , i n octabis Omnium Sanctorum quatuor libras , in octabis nativitatis Domini , quatuor libras , et alias quatuor libras in octabis Pasche . Quod ut ratum et firmum permaneat , presentes litteras sigillorum nostrorum munimine roboravimus . Actum anno Domini millesimo ducentesimo tricesimo quarto .
Omnibus presentes litteras inspecturis , Officialis Curie Parisiensis in Domino salutem . Notum facimus quod in nostra presentia constituti Guillelmus de Yssiaco miles , et Sedilia , ejus uxor , asseruerunt quod habebant quandam peciam terre in parrochia de Sarcleio , in loco qui appellatur Frigidus Bos , qui continet undecim arpentos terre vel plus . Quam recognoverunt se vendidisse monialibus de Porregio quemlibet arpentum pro decem libris parisiensium , nichil juris in dicta pecia terre sibi vel heredibus suis retinendo . Promittentes , fide data , quod contra dictam venditionem non venient in futurum , et quod dictam peciam terre tenendam in manu mortua tenendam dictis monialibus contra omnes garantizabant ad usus et consuetudines Francie . Predicta autem Sedilia , uxor Guillelmi quitavit expresse quidquid in dicta pecia terre habebat ratione dotalicii , spontanea , non coacta , fide prestita corporali . Et insuper Johannes Estriquart , miles de cujus feodo primo et Simon de Sancto Medardo de cujus feodo secunda pecia terre movere dicitur , in nostra presentia constituti , dictam venditionem voluerunt et concesserunt fides prestita . Preterea cum dubitaretur an Johannes Estriquart esset primus Dominus feodi et Simon de Sancto Medardo secundus , predicti Guillelmus et ejus uxor , promiserunt quod si aliqui venirent qui dicerent se esse primus aut secundus dominus dicte terre , ipsi conservarent dictas moniales indempnes et ei restituerent omnia dampna que ex hoc haberent et deperdita . Et de predictus tenendis et firmiter observandis , Johannes frater Guillelmi , et Petrus de Marillio , miles , coram nobis se fidejussores constituerunt , uterque in solidum . Isabellis vero , uxor Johannis Estriquart , militis , dictam venditionem voluit et quitavit quidquid juris habebat in dicta terra , ratione dotalicii seu alio modo , fide data in manu presbiteri de Bevra , ad hoc a nobis specialiter destinato , ut idem presbiter per suas litteras patentes nobis certificatus est Datum anno Domini millesimo ducentesimo tricesimo quarto , mense novembri .
Omnibus presentes litteras inspecturis , officialis Curie Parisiensis in Domino salutem . Notum facimus quod Clemencia relicta defuncti Symonis de Separa et Hugo , filius ejus , in nostra presentia constituti , recognoverunt quod ipsi et dictus Symon defunctus , vendiderant abbatisse et conventus Portus Regis quandam domum apud Separam super rivum cum toto ejus proprisio in censiva domini Gervasii de Separa , militis , Symonis et Rogeri , fratrum ejus , pro sexaginta et decem libris parisiensium , de quibus dicta Clementia et Hugo , filius ejus , recognoverunt sibi fuisse satisfactum in pecunia numerata , promittentes fide media , quod contra vendilionem istam non venient in futurum et quod dictam domum cum toto ejus proprisio predictis abbatisse et conventui , ad usus et consuetudines Francie garantizabant contra omnes . Predictus autem Gervasius de Separa , Symon , clericus et Rogerus , fratres ejus , in quorum censiva dicta domus sita est , venditionem voluerunt pariter et concesserunt et se garantizatores erga dominos a quibus tenent feodum constituerunt coram nobis , quilibet in solidum ; et per fidem voluerunt quod a . et c . predicti teneant prefatam domum in manu mortua ad duos solidos parisiensium censuales quos a . et c . predicti predicto Gervasio et heredibus suis in festo Beati Remigii annuatim solvere tenebantur . Voluerunt etiam dicti fratres , sub prestita fidei religione , quod liceat dictis a . et c . dictam domum claudere dummodo non noceant in aliquo rivo antedicto , et quod in proprisio domus torcular valeant constituere , ad quod vindemiam vinearum suarum quas in presenti possident , vinee de Clauso , vinee de Trelliis , vinee de Veteribus Plantis , vinee Reginaldi Ridel , site in territorio de Gres , et vinee de Juxta Viam poterunt ducere libere et pacifice . Prefate vero a . et c . nullam alienam vindemiam ad torcular poterunt accipere nisi de assensu dominorum predictorum . Ysabellis vero , uxor dicti Gervasii , militis , omnia supradicta voluit et concessit , fide corporaliter prestita in manu Jordani , presbiteri de Separa , pro ut nobis retulit viva voce . Pro ante dicta concessione facienda Gervasius et fratres ejus recognoverunt se recepisse ab abbatissa et conventu XXXª libras parisiensium in pecunia numerata . Quod ut ratum permaneat , presentes litteras ad petitionem partium , sigillo Curie Parisiensis fecimus sigillari . Actum anno Domini millesimo ducentesimo tricesimo quarto , mense januario .
Ego Gervasius de Separa , miles , notum facio universis . . . . . quod cum defunctus Symon de Separa , armiger , Clemencia , ejus uxor , et Hugo , eorum filius , vendidissent olim abbatisse et conventui Portus Regis quandam domum apud Separam super rivam cum toto proprisio in censiva mea et Symonis , clerici , et Rogeri , fratrum meorum , ego dictam venditionem volui . . . . . quod predicte abbatisse et conventus domum cum proprisio teneant . . . . . ad duas solidos censuales . . . . . concedens ut jam dictis liceat domum claudere dummodo rivo non noceant et quod in proprisio valeant torcular constituere et ad illud vindemiam vinearum suarum solummodo quas in censiva mea et fratrum meorum in prasenti possident , videlicet vinee de Clauso . . . . . Hec autem omnia Ysabellis , uxor mea , voluit . . . . . Prefati fratres mei Symon et Rogerus omnia antedicta concesserunt . . . . . Pro hac quitatione facienda , recepimus ego et patres mei XXX ta libras parisiensium ab abbatissa et conventu prenotatis . In cujus rei memoriam presentes litteras de voluntate et assensu fratrum meorum et Ysabellis , uxoris mee , sigilli mei dignum duxi roborandas . Actum anno Mº CCº XXXº IIIIº , mense januario .
Universis presentem paginam inspecturis Buchardus , Dei gratia dominus Malliaci et Castrifortis , salutem in Domino . Noverint omnes quod Symon de Buisson , miles , cum assensu uxoris sue , et matris sue , Rencie , et sororis sue , Guiburgis , domui de Porregio concessit libere et quiete in perpetuam elemosinam terram quam habet in territorio de Voisins ab Emelina de Castroforti , salvo censu suo qui annuatim reddendus est in festo Sancti Remigii , tres solidi videlicet et dimidium parisiensium . Idem vero Symon , in presentia uxoris mee Matildim , promisit legitimam guarandiam , per se vel per heredes suos in perpetuum , fide corporaliter prestita , et fidejussoribus interpositis , Guidone videlicet de Buloher et Gaufrido de Buisson , militibus . Notandum etiam quod si predicta domus terram illam a se ex integro alienaverit , emptor sine venditionibus terram tunc habebit , deinceps vero et venditiones et alia jura debebit , sicut alie censive , predicto Symoni et heredibus suis . Hoc autem ut ratum et inviolabile perseveret , presens scriptum sigilli mei impressione munivi . Actum anno gratie millessimo ducentesimo tertio decimo . Valete .
Universis . . . . . ego Johannes de Chaumont , miles , notum facio quod emptionem apud Separam quam abbatissa et conventus Portus Regis cisterciensis ordinis , fecerunt a Symone de Separa et uxore ejus , in censiva domini Gervasii de Separa , militis , quam tenet de me , ego volo , laudo , approbo et concedo prefatis a . et c . Portus Regis perpetue et pacifice possidendam , sicut continetur in litteris domini Gervasii supradicti , quas habent a . et c . prenotate . Ad petitionem dicti Gervasii presentes litteras in testimonium hujus rei et munimen sigillo meo roboravi . Actum anno Domini Mº CCº XXXº IIIIº , mense januario .
Omnibus presentes litteras inspecturis , officialis Curie Parisiensis , salutem in Domino . Notum facimus quod in nostra presentia constitutus , Guillelmus de Chateron , miles , voluit et concessit venditionem cujusdam terre site apud Villetein quam Guillelmus de Yssiaco , miles et Sedilia , uxor ejus , dicuntur fecisse monialibus de Porrois , promittens , fide data , quod contra , per se vel per alium non veniet in futurum . Odelina vero , uxor dicti militis de Chateron , eamdem venditionem laudavit , voluit pariter et concessit et de non veniendo contra in posterum fidem in manu Thome de Athies prestitit , sicut in litteris ejusdem prioris vidimus contineri . Datum Domini millesimo ducentesimo tricesimo quinto , mense julio .
Omnibus presentes litteras inspecturis ego Ansellus de lnsula , miles , pro salute anime mee et patris mei et matris mee et antecessorum dedi intuitu pietatis et concessi assensu et voluntate Johannis , filii mei , et omnium amicorum meorum , triginta solidos parisiensium annui redditus sanctimonialibus de Porrois , in perpetuum reddendos in censibus meis apud Vallemonda in crastino sancti Dyonissii annuatim . Ego dictus Ansellus constitui dictos denarios ad pitanciam nominatam in die anniversarii domini Buchardi defuncti . Dedi hoc sanctimonialibus tenendum de me in perpetuum et heredum meorum libere quiete et pacifice possidendum . Quod autem hoc sit firmum et stabile , nec possit in posterum permutari , ego Ansellus de Insula , miles , has litteras sigilli mei munimine roboravi . Datum anno Domini millesimo ducentesimo tricesimo quinto , mense octobri .
Omnibus presentes litteras inspecturis , officialis Curie Parisiensis , in Domino salutem . Notum facimus quod in nostra presencia constitutus , Johannes de Villadavrei asseruit quod Stephanus de Meudon , miles , dederat et concesserat in perpetuam elemosinam Deo et ecclesie monialium de Porrois , cisterciensis ordinis , quandam vineam sitam apud Meudon , in loco qui vulgariter appellatur Le Perier , que vinea movebat de feodo suo , quam donationem voluit et concessit . Voluit etiam et concessit quod dicta ecclesia teneat de cetero dictam vineam in manu mortua absque conditione venditionis , salvo tamen sibi et heredibus suis censu suo capitali . Promittens , fide in manu nostra corporali prestita , quod contra istam concessionem per se vel per alium non veniet in futurum . Quod autem audivimus hoc testamur , salvo jure cujuslibet alterius . Datum anno Domini Mº CCº XXXº Vº , mense aprili .
Willelmus , permissione divina Parisiensis minister indignus , univ . pr . litt . inspecturis , salutem in Domino . Noveritis nos litteras charissimi ac fidelis nostri R . ecclesie Parisiensis archidiaconi , vidisse sub hac forma . Omnibus , etc . Postea autem dictus presbiter in nostra presencia constitutus , omnia predicta recognovit et de eis firmiter tenendis fidem in manu nostra prestitit corporalem . Actum anno Domini millesimo ducentesimo tricesimo sexto , mense julio .
Omnibus presentes litteras inspecturis Bartholomeus et Guillermus le Roillie , milites , salutem in Domino . Noveritis nos concessisse et quitasse in perpetuum abbacie monialium Portus Regis quandam domum apud Marliacum cum appendenti vinea , quam dicte moniales ab Adam , presbitero , privigno Petri de Villaperor acquiesierunt . Pressorium etiam quod ibidem de nostro dominio habebamus , tam ex parte nostra quam ex parte uxorum nostrarum , eisdem monialibus quitavimus in perpetuum cum omnibus consuetudinibus et redibenciis ad dictum pressorium pertinentibus , tali modo quod dicte moniales nobis et heredibus nostris in festo Sancti Dyonisii , singulis annis , quadraginta solidos parisiensium censuales pro quittatione dictarum rerum reddere tenebuntur . Volumus etiam quod in dicto pressorio habeant quidquid juris habebamus in eo , videlicet quod censarii nostri ad dictam pressorium veniant pressare , et quod si aliquis deficere vel non venire ad illud contingerit , illius defectum ad usus et consuetudines de Marliaco , dictis monialibus , vel eorum mandato , faceremus per nostram justiciam emendari . Verumtamen census nostros quos habemus in villa recipiemus ut prius , super quibus in nullo tenemur dictis monialibus , maxime quod dicti census ad domum predictam vel pressorium in nullo pertineant . In cujus rei testimonium presentes litteras sigilli nostri impressionne confirmamus . Actum anno Domini millesimo ducentesimo tricesimo sexto .
Omnibus presentes litteras inspecturis , Guillermus , ecclesie Carnotensis et Pissiacensis archidiaconus salutem in Domino . Noveritis quod Guillermus Roillie , miles et Theophania , ejus uxor , et Bartholomens Pelu , miles , et Agnes , uxor sua , in nostra presentia constituti , concesserunt et quitaverunt in perpetuum , abbacie et monialibus Porregii , cisterciensis ordinis quandam domum cum appendenti vinea quam emerunt ab Adam presbitero apud Malliacum similiter pressorium quod ibi erat cum omnibus consuetudinibus et redibentiis tali modo quod dicti milites et heredes eorum singulis annis in feste Sancti Dyonisii recipient quadraginta solidos parisiensium a dictis monialibus . Ipsi autem et eorum uxores fidem in manu nostra prestiterunt corporalem quod in predicta domo et appendenti vinea et pressorio nihil juris , ratione hereditatis vel dotolicii de cetero reclamabunt . Actum anno Domini millesimo ducentesimo tricesimo sexto , mense octobri .
Noverint universi quod ego Buchardus , dominus Malliaci , et Matildis , uxor mea , pro remedio animarum nostrarum et patrum et matrum et amicorum nostrorum dedimus domui de Porrois in perpetuam elemosinam quidquid post primam donationem possidebamus in nemore de Molerai quod pertinebat ad hereditatem ipsius , usque ad magnam viam que vocatur la Chevee de Bulloher que dividit dictum nemus de deffes de Romevilla ; ita tamen quod dicta domus de Porrois annuatim nobis solvet in festo Sancti Dyonisii viginti solidos parisiensium censuales . Si vero prenotata domus de Porrois in terra nostra decem arpenta vinearum emptione vel donatione vel alio quocumque modo aquirere potuerit , concessimus sepedicte domui ea in pace possidere sine coactione vendendi . Hanc autem elemosinam eadem Matildis , uxor mea , in presentia magistri Hernaudi et magistri Stephani , archidiaconorum parisiensium , fide interposita , se in perpetuum garantire promisit . Quod ut ratum in posterum perseveret , sigilli mei munimine presentes litteras roboravi . Actum anno gratie millesimo ducentesimo quarto decimo .
Universis . . . Officialis Curie Parisiensis . . . . . Notum facimus quod in nostru presentia constitutus Gervasius de Separa , miles , recognovit quod ipse vendiderat monialibus de Porregio pro LX libris parisiensium , jam sibi solutis , de consensu domine Odelina , matris ipsius , quidquid mater ejus tenebat ratione dotalicii in quadam pecia vinee sita apud Separam . Quam dictus miles et ejus mater , ac Symon et Rogerus , fratres ejus quondam contulerant in elemosinam monialibus ante dictis , excepto dotalicio predicto , tenendam in manu mortua ad quatuor denarios censuales , sine alio censu , costuma vel droitura . Et promisit fide prestita corporaliter quod contra vinditionem eamdem non veniet in futurum sed eam dictis monialibus garantizabit in manu mortua ad usus et consuctudines Francie contra omnes . Et hoc Odelina mater , et Symon et Rogerus fratres prefatam venditionem voluerunt et quitaverunt et promiserunt . Nichilominus promittens sub prestita fide mater ante dicta se in dicta venditione nichil de cetero ratione juris quod ibidem habebat nomine dotalicii reclamaturam . Insuper dominus Gervasius le Veaultre , miles , de cujus feodo res vendita movere dicitur , coram nobis , dictam venditionem voluit , concessit , promittens . . . . . . Supradicti Gervasius de Sépara , Symon et Rogerus , fratres , concesserunt predictis monialibus quod omnes illi qui voluerint ire ad pressorium dictarum monialium , ad premendum vinum suum ibidem libere possint ire , salvo jure fratrum eorumden . Actum anno gratie Mº CCº XXXº VIº , mense decembri .
Universis . . . . . Officialis curie Parisiensis . . . . . Notum facimus quod Ysabellis , uxor domini Gervasii de Separa , in nostra presentia constituta , asseruit quod dictus Gervasius vendiderat monialibus de Portu-Regis quandam vineam sitam apud Separam . . . . . Asseruit etiam quod dictus Gervasius concesserat jam dictus monialibus ut omnes qui vellent ire ad pressorium monialium , ad vineum suum premendum qued ad illud libere valeant accedere , salva jure alieno . Quam venditionem dicta Ysabellis voluit , laudavit . . . . . Actum anno D oi Mº CCº XXXº VIº mense marcio .
Ego Petrus Galteri de Escrones , miles . Notum facio universis presentes litteras inspecturis quod domina Johanna de Gachonvilla de voluntate et assensu liberorum suorum vendidit abbatisse et conventui de Portu Regis pro quindecim libris carnotensium quandam terram sitam retro granchiam de Bellovidere sicut predicta Johanna eam possidebat . Ego Petrus d'Escronis , prenominatus frater predicte Johanne , predictam venditionem laudavi , volui et concessi et eam tanquam dominus feodi manucepi garandire . Quod ut ratum et stabile permaneat , ad petitionem partium , presentes litteras sigilli mei munimine confirmavi . Actum anno Domini millesimo ducentesimo tricesimo sexto , mense februario .
Omnibus presentes litteras inspecturis Galterus Beccart , miles , salutem in Domino . Notum facimus quod cum Bartholomeus Pilosus et Guillermus le Roillee , milites , concessissent monialibus Portus Regis quandam domum apud Malliacum , cum appendenti vinea quam domum dicte moniales ab Adam presbitero , privigno Petri de Villaperor , acquiesierant et pressorium quod ibidem habebant dicti milites cum omnibus reddibenciis . Ego dominus feodi , de assensu et voluntate Ysavie , uxoris mee , istam quitacionem volo , et concedo et presentibus litteris sigillo meo sigillatis confirmo . Actum anno Domini ducentesimo tricesimo septimo .
Omnibus presentes litteras inspecturis Guillermus de Bujanvilla , miles , et Matheus , frater ejus armiger , salutem . Notum facimus quod nos quitavimus et concessimus monialibus Portus Regis , tamquam domini capitales ut teneant pacifice domum apud Marliacum quam quittaverunt et concesserunt eisdem Bartholomeus Pilosus et Guillermus Le Roillee , milites , et pressorium eum redibenciis suis . In cujus rei testimonium presentes litteras dedimus eisdem sigillorum nostrorum impressionibus munitas . Actum anno Domini millesimo ducentesimo tricesimo septimo .
Universis presentes litteras inspecturis , Adam , dominus Galardonis , Herveus , miles et Philippus , fratres , salutem in Domino . Noverint universi quod nos de spontanea voluntate uxorum nostrarum , videlicet Agnete et Margarete , dedimus et concessimus in puram et perpetuam elemosinam monialibus de Porregio sex libras carnotensium quas soror nostra Amicia ejusdem loci monialis , annuatim quamdiu viveret , in nostra prefectura de Galardone , quindena Nativitatis Domini percipere debebat , a dictis monialibus vel eorum mandato , annuatim in dicto termino similiter in perpetuum percipiendas . Quod ut ratum et stabile perseveret in posterum , ad petitionem dictorum Hervei , militis et Philippi fratrum meorum , ego Adam presentes litteras sigilli me munimine confirmavi . Actum anno domini millesimo ducentesimo tricesimo septimo , mense junio .
Omnibus presentes litteras inspecturis , Petrus , dominus Maliaci , salutem in Domino . Noverint universi quod nos voluimus et concessimus quod moniales de Portu Regio quamdam domum apud Malliacum sitam quam emerunt ab Adam presbytero , privigno Petri de Villa Petrosa , teneant in perpetuum quitam et liberam ab omni consuetudine et redibentia de collecta sua . Voluimus etiam et concessimus quod dicta domus intra proprisium tantam habeat in omnibus libertatem quantam domus de Vallibus Sarnaii apud Malliacum sita dinoscitur obtinere . Ad cujus rei confirmationem presentem cartam sigilli nostri fecimus munimine roboravi . Actum anno Dº Mº CCº XXXº VIIIº .
Universis Christi fidelibus presentes litteras inspecturis , Guido de Caprosia , miles , salutem in Domine . Noverint universi quod presencia nostra constitutus Petrus de Alneio , miles , voluit et concessit quod moniales de Portu regis in perpetuum libere in manu mortua possideant et quiete totum quintum tenementorum et possessionum quas Philippus de Vallemorier et Eremburgis , uxor ejus , legaverunt iisdem monialibus in perpetuam elemosinam promittens , sub prestito fidei sacramento , quod contra concessionem istam per se vel per alium non veniet in futuram . Gatho etiam et Johannes , filii ejusdem , patris concessionem voluerunt et concesserunt in manu nostra , fide prestita corporali . Nos vero de cujus feodo dictum quintum movere dicitur elemosinam factam approbavimus volentes et concedentes quod dicte moniales in perpetuum dictum quintum modo superius annotato . Promisimus etiam quod jam dictam elemosinam sepedictis monialibus pro posse nostro garantizabimus contra omnes . In cujus rei memoriam et testimonium sigillam nostrum presenti pagine dignum duximus apponendum . Actum anno gracie millesimo ducentesimo tricesimo octavo .
Noverint universi quod ego Matheus de Malliaco , de concensu Buchardi , fratris mei primogeniti , pro salute anime mee et parentum et amicorum meorum , dedi domui de Porrois in perpetuam elemosinam centum solidos parisiensium in censu meo de Malliaco annuatim in die Sancti Dyonisii reddendos , et totam vineam meam de Pruneio . Si autem ego aliquando dictos centum solidos , vel equivalens , in patria , ista sine dampno predicte domus assignare voluero , mihi licebit ad consilium et assensum abbatis Vallium et abbatisse ejusdem loci . Si autem vel in vita , vel in morte , mihi placuerit quintam partem hereditatis mee in elemosiam dare , dicti centum solidi et dicta vinea in quinta parte hereditatis mee computabuntur . Quod ut ratum permaneat , presentes litteras sigilli mei munimine roboravi . Actum anno gratie millesimo ducentesimo quarto decimo .
Omnibus presentes litteras inspecturis Guillelmus dictus Sanz Avoir , miles , salutem in Domino . Noverint universi quod dominus Simon Sanz Avoir , avunculus noster , recognovit coram nobis se contulisse in elemosinam monialibus de Portu-Regio duos dupplarios vini in pressorio domini Petri de Manlia , annuatim percipiendos , et quamdam vineam sitam apud Manliam juxta magnum rivum , que omnia scilicet vinum et vineam movent de feodo nostro . Quam approbamus volentes et concedentes quod dicte moniales dictam donationem in perpetuum in manu mortua libere possideant et quiete . Promittentes , etc . In cujus rei testimonium presentem paginam sigilli nostri munimine dignum duximus roboravi . Actum anno gratie millesimo ducentesimo tricesimo octavo .
Ego Buchardus de Malliaco , miles , notum facio universis presentes litteras inspecturis quod ego de assensu et voluntate Agnetis , uxoris mee , assignavi abbacie Portus Regis et monialibus ibidem Deo servientibus viginti quatuor solidos carnotensis monete annuatim , percipiendos in prefectura mea de Galardone pro viginti solidis parisiensium annui redditus quos eisdem debebam pro parte mea centum solidorum quos bone memorie Buchardus , quondam dominus Malliaci , pater meus , dictis monialibus donavit pro excambio molendini de Diviteburgo . Dedi etiam dicte abbatie in puram et perpetuam elemosinam pro remedio anime mee et A . uxoris mee , et patris mei et antecessorum meorum , viginti solidos carnotensium pro quodam cereo quem constitui ad cremendum semper super altare Beate Marie in choro dictarum monialium . Volo etiam quod dicti viginti sex solidi quos prebui pro dicto cereo ibi singulis annis percipientur ubi prefati viginti quatuor solidi assignatur , videlicet in prefectura mea de Galardone , in octabis Omnium Sanctorum per manum prepositi de Galardone quicunque fuerit . Volo etiam quod dictus prepositus teneatur persolvere dicte abbacie duodecim denarios carnotensium pro singulis diebus de emenda si forte dictam pecunie summam ad termimum prenotatum differe presumpserit . Actum anno Gratie millesimo ducentesimo octavo , mense septembri .
Universis Christi fidelibus presentes litteras inspecturis Petrus , dominus Malliaci , et Buchardus , frater ejus , salutem in Domino . Notum facimus universis quod nos ratas habemus et gratas et etiam confirmamus omnes elemosinas quos dederunt bone memorie avus noster Matheus , quondam dominus Malliaci et pater noster Buchardus , filius ejusdem Mathei , et Matheus avunculus noster , monialibus de Portu Regio , necnon et omnes elemosinas quecumque date sunt eisdem monialibus in omni dominio nostro et in omni potestate nostra et in omnibus feodis nostris , volentes et concedentes quod dicte moniales dictas elemosinas in perpetuam libere possideant et quiete . Et ut hec omnia supradicta perpetuam hobeant firmitatem presentem paginam sigillorum nostrorum munimine duximus roborandam . Actum anno Domini Mº CCº tricesimo octavo .
Ego Johannes de Vilisicao , miles , universis presentem paginam inspecturis notum fieri volo quod ego de voluntate et assensu Haheoisis , uxoris mee , volo et concedo quatinus moniales de Portu Regio teneant et possideant in manu nostra , libere et quiete vineam de Neflariis sita in censiva nostra quam Adam Rufus eisdem monialibus in puram et perpetuam elemosinam donavit . Pro ista quitatione sic facta dicte moniales nobis XLª solidos parisiensium donaverunt Sepedicte moniales nobis et heredibus nostris pro dicta vinea XII denarios censuales in festo Sancti Remigii , singulis annis solvere tenebuntur . Ego autem et heredes mei eamdem vineam dictis monialibus tenemur garantire . Et ut hoc ratum et stabile in perpetuum perseveret , presentem paginam sigilli mei munimine roboravi . Actum anno Domini Mº CCº XXXº VIIIº mense decembri .
Universis presentes litteras inspecturis , Reymundus , ecclesie Parisiensis archidiaconus , salutem in Domino . Notum facimus quod in nostra presencia constituti Adam Rufus de Trapis et Eremburgis , uxor ejus , dederunt et concesserunt in puram et perpetuam elemosinam abbacie de Porrois quandam vineam quam habebant apud Separam que appellatur vinea de Mespelio , sita in loco qui dicitur Les Masures , in censiva Johannis de Vilisiaco , militis , ad XII denarios censuales , promittentes , fide media quod contra donationem istam per se vel per alium non venient in futurum . Et predicta Eremburgis , fide media , quitavit doerium suum et totum jus quod habebat in dicta vinea quoquomodo . Datum anno Domini Dº CCº XXXº VIIIº , mense januario .
Omnibus presentes litteras inspecturis , Officialis Curie Parisiensis , salutem in Domino . Notum facimus quod coram nobis constitutus Milo de Stagno , armiger , asseruit quod defunctus Milo de Vicinis , avus Agnetis , ejusdem Milonis uxoris , et defunctus Reginaldus de Vicinis , pater dicte mulieris legaverent in justam et perpetuam elemosinam ecclesie de Portu Regis quatuor sextarios bladi hybernagii annui redditus percipiendos annuatim ad festune Sancti Remigii super terris suis sitis apud Vicinum quas terras idem Milo possidet prout asseruit coram nobis . Quam elemosinam voluit idem Milo quod dicta ecclesia teneat in perpetuum sine coactione vendendi , et promisit , fide media quod contra per se vel per alium non veniet in futurum Promisit nichilhominus sub religione prestite fidei , quod dictum bladum , prefate ecclesie , singulis annis persolvet ad festum Sancti Remigii et quantum ad hoc se suosque heredes specialiter obligavit . Datum anno Domini millesimo ducentesimo tricesimo octavo , mense januarii .
Matheus de Malliaco , miles , omnibus ballivis suis salutem et dilectionom . Mandamus vobis et districte precipimus quatinus , visis litteris istis , sine dilatione et contradictione reddatis monialibus de Portu-Regio , tam anno presenti quam annis singulis futuris prima die marcii septem libras et dimidiam parisiensium prima die junii septem libras et dimidiam par prima die septembris septem libras et dimidiam pariter prima die decembris septem libras et dimidiam par , qui denarii eis assignati sunt in elemosina felicis memorie Mathei quondam patris mei et Buchardi , quondam fratris mei , et mea , in redditu quod habeo apud Mellentum . Quos etiam denarios dedimus dictis monialibus in perpetuam elemosinam singulis annis , ad dictos terminos in dicto redditu percipiendos . In cujus rei testimonium et confirmationem presentes litteras duximus sigillo nostro confirmendas . Actum anno Domini millesimo ducentesimo tricesimo octavo , mense februarii .
Universis . . . . . Buchardus , dominus Malliaci . . . . . notum sit omnibus quod Matheus , frater meus , de assensu meo , dédit domui de Porrois centum solidos , etc . Quod ut ratum perseveret , sigilli mei munimine presentem paginam roboravi . Actum anno gratie Mº CCº Xº IIIIº .
Ego Matildis , nobilis mulier , domina Malliaci , notum facio universis presentes litteras inspecturis quod dedi et concessi in perpetuum Buchardo , militi , filio meo carissimo , triginta libratas terre turonensium , quos nobilis vir Matheus de Malliaco , miles , mihi debebat assignare in propria hereditate sua , pro terra de Chahengneio quam terram bone memorie quondam dominus Malliaci et ego Matildis , uxor ejus , donavimus in perpetuam elemosinam abbacie Portus Regis . Ego predicta Matildis a modo quito dictum Matheum de Malliaco , militem , ab assignamento predictarum triginta terre librarum in perpetuum , bona fide et volo et concedo quod dicta abbacia Portus Regis predictam terram de Chahengneio in perpetuum quiete et pacifice possideat . Quod ut ratum et firmum permaneat in futurum presentes litteras sigilli mei munimine feci roborari . Actum anno Domini millesimo ducentesimo tricesimo octavo , mense marcio .
Omnibus presentes litteras inspecturis Officialis Curie Parisiensis in Domino salutem . Notum facimus quod in nostra presencia constitutus , Stephanus de Meuduno , miles , recognovit quod Domicella Beatrix de Orsignies , vidua , dedit in elemosinam puram et perpetuam ecclesie monialium Portus-Regis quindecim arpenta terre arabilis sita inter Vilers et Orsignies , que movent de feodo meo tertio loco . Recognovit eciam coram nobis se dedisse et concessisse dicte ecclesie quandam peciam vinee site apud Meudon que vocatur vinea de Peru , in censiva domini Johannis de Villadavrai , militis , ad undecim denarios et obolem censuales . Promittens , fide media , quod contra premissa , per se vel per alium non veniet in futurum , et quod contra omnes heredes suos dicte ecclesie in manu mortua garantizabit . Johannes vero de Meuduno , nepos dicti Stephani , et Petrus de Clamarcio , et Genovefa , uxor dicti Petri , coram nobis constituti , predictam terram et vineam et quidquid juris in eisdem jure hereditario , seu ratione dominii , seu dotalicii , aut alio quolibet modo habebant , eidem ecclesie in manu mortua perpetue quitaverunt , promittentes , etc . . . . . Datum anno Domini millesimo ducentesimo tricesimo nono , mense maio .
Ludovicus , Dei gratia Francorum rex , notum facimus quod nos litteras clare memorie regis Ludovici , carissimi genitoris nostri vidimus in hec verba : Ludovicus Dei gratia Francorum rex , universis presentes litteras inspecturis salutem . Noveritis nos cartam dilecti et fidelis nostri Buchardi de Malliaco , vidisse in hec verba : Ego Buchardus dominus de Malliaco . . . Actum anno Domini millesimo ducentesimo vicesimo quarto , mense julio . Nos autem ad ipsius Buchardi petitionem , elemosinam superius annotatam , salvo omni jure , ratam habemus et sigilli nostri munimine roboramus . Actum in obsidione Rupelle anno Domini millesimo ducentesimo vicesimo quarto , mense julio . Nos autem predicti genitoris nostri vestigiis inherentes , elemosinam predictam , sicut superius continetur , volumus et concedimus et eam , salvo omni jure , sigilli nostri munimine confirmavimus . Actum apud Sanctum Germanum in Laya anno Domini millesimo ducentesimo tricesimo nono , mense junio .
Universis presentes litteras inspecturis , Reymundus ecclesie Parisiensis archidiaconus , salutem in Domino . Notum facimus quod coram nobis constitutus , Guillelmus , dictus de Vicinis de Castro-Forti , dedit et concessit in puram et perpetuam elemosinam , pro remedio animarum parentorum suorum et amicorum suorum , et pro remedio anime sue , abbatisse et conventu de Portu Regis tria sextaria bladi et tria sextaria avene reddenda singulis annis in festo Omnium Sanctorum super hereditatem ejusdem Guillelmi a predicto Guillelmo vel ab ipsis qui de cetero hereditatem ejusdem Guillelmi tenebunt . Actum anno Domini millesimo ducentesimo tricesimo nono , mense junii .
Omnibus presentes litteras inspecturis , Reymundus , ecclesie Parisiensis archidiaconus salutem in Domino . Notum facimus quod coram nobis constitutus Philippus de Orz , miles , voluit et concessit quod abbatissa et conventus de Porrois de cetero teneant et in perpetuum possideant in manu mortua duo arpenta terre sita inter Ulmum de Sarcleio et Villers , movencia de feodo dicti Philippi et quam terram domicella Beatrix de Orsignies legavit eisdeim abbatisse et conventui . Promittens fide data se de cetero non impeditarum quin dicte abbatissa et conventus predicta duo arpenta terre possint tenere in manu mortua . Datum anno Domini millesimo ducentesimo tricesimo nono , mense junii .
Ego Matheus de Malliaco , miles , notum facio universis quod Galeranus de Mesiaco dedit in puram et perpetuam elemosinam nonialibus Portus Regis , amore Dei et pro remedio anime sue , decem solidos parisiensium annui redditus , et eos assignavit super hortisias quam ipse in elemosinam contulit ecclesie Sancti Martini de Vernolio super quos habemus duos solidos censuales ; debent autem reddi dicti decem solidi monialibus supradictis , annis singulis ad Natale Domini , per manus eorum qui negocia et temporale servicium ejusdem ecclesie de Vernolio pro tempore ministrabunt . Et ego predictam elemosinam concedo et eam , quantum in me est , confirmo . Datum anno Domini millesimo ducentesimo tricesimo nono , mense junio .
Omnibus presentes litteras inspecturis , Officialis Curie Parisiensis , in Domino salutem . Notum facimus quod in nostra presentia constituti Thomas de Vemartio , clericus et Indulfus , frater ejus , recognoverunt quod ipsi et Henricus , pater eorum , tenebantur reddere singulis annis in octabis Beati Dyonisii perpetuos ecclesie de Portu Regis quatuordecim solidos parisiensium super novem arpentis terre sitis apud Villam novam et uno arpento terre siti apud Vemarcium , ratione decime eorumdem arpentorum ; quam decimam asseruit dicti fratres ipsum Henricum ad firmam quatuordecim solidorum parisiensium recepisse ab ecclesia supradicta . Promiserunt insuper dicti fratres , fide in manu nostra prestita corporali , se dictam pecuniam abbatisse et conventui de Portu Regis in perpetuum soluturos et ad hoc specialiter heredes suos et etiam dictam terram obligaverunt . Datum anno Domini millesimo ducentesimo tricesimo nono , mense junio .
Ego Guido , dominus Caprosie , notum facio universis presentes litteras inspecturis , quod ego de voluntate et assensu Helissendis , uxoris mee , vendidi abbatisse et conventui monasterii Portus Regis , cisterciensis ordinis , pro novies viginti libris et centum solidis parisiensibus , jam solutis , quinque modios avene annui redditus quos habebam et percipiebam annuatim in eadem abbatia . Promittentes bona fide quod contra nec per me nec per alium non veniam in futurum , et quod dictos quinque modios avene eidem abbatie garantizabo . In cujus rei memoriam et testimonium presentes litteras vigilli mei munimine roboravi . Actum anno Domini millesimo ducentesimo trigesimo nono , mense julio .
Petrus Dei gratia Parisiensis episcopus , omnibus presentes litteras inspecturis salutem in Domino . Notum facimus quod , constitutus in presentia nostra , Petrus , presbyter de Mengniaco , totum jus parrochiale quod habebat apud Porrois et quidquid in eodem loco reclamabat quitavit . In cujus rei recompensationem prefato presbytero ad redditus comparandos centum solidi parisienses refunduntur . Actum anno Domini millesimo ducentesimo quartodecimo , mense decembri .
Ego Matheus de Malliaco , miles , notum facio universis presentes litteras inspecturis quod ego volo , laudo et approbo elemosinam illam quam fecit Hugo de Joiaco , miles , monialibus Porregii in quinta parte molendini sui de Joiaco et totius proprisii in quo situm est dictam molendinam in feodo meo , volens quod teneant eam in manu mortua , et eam tanquam dominus feodi eisdem monialibus per presentes litteras in perpetuum confirmo . Actum anno Domini Mº CCº XXXº IXº , mense julii .
Ego Hugo de Joiaco , miles , notum facio universis presentes litteras inspecturis quod ego de voluntate Margarite , uxoris mee , ob remedium anime mee et dicte Margarete et aliorum amicorum meorum dedi in puram et perpetuam elemosinam abbatie Portus Regis unum quarterium vinee situm in valle de Medunno , contiguum vineis dicte abbatie , post decessum nostrum . Quemcumque vero nostrum prius decedere contigerit volo et concedo quod dicte moniales percipient totum dictum quarterium sine contradictione alterius superviventis libere pacifice et quiete . Quod ut ratum et firmum permaneat presentes litteras sigilli mei munimine roboravi . Actum apud Aquas Mortuas anno Domini Mº CCº XXXº IIIº , mense augusto .
Universis presentes litteras inspecturis officialis curie Carnotensis salutem in Domino . Notum facimus quod in nostra presentia constituti in jure : Hugo Pilet , Margareta , uxor ejus , Johannes Pilet , Amauricusde la Huaniere , Odelina , uxor ejus , Robertus de Morto , Ermengardis , uxor ejus , et Matildis , soror ejusdem Roberti , recognoverunt se vendidisse abbatisse et conventui de Portu Regio in manu mortua totum nemus de Jarrietis et fundum ejusdem nemoris sicuti se comportat in longitudine et in latitudine quod vocatur nemus des Piletois , quod libet arpentum pro sexaginta solidos parisiensium . De qua pecunia ipsi venditores recognoverunt sibi fuisse plenarie satisfactum . Promittentes fide medio quod contra venditionem istam per se vel per alium non venient in futurum et quod dictum nemus prefatis abbatisse et conventui quociuscunque necesse fuerit ad usus et consuetudines Francie in manu mortua garantizabunt contra omnes . Predicte autem mulieres de voluntate et mandato maritorum suorum quitaverunt quidquid juris in dicto nemore habebant vel habere poterant ratione dotalicii vel alio modo , spontanee non coacte , fide data ad hoc . Dominus Hugo de Bello Videre , miles , secundus dominus feodi in quo dictum nemus situm est dictam venditionem coram nobis voluit et concessit coram nobis , volens et concedens quod predicte a . et c . teneant in perpetum in manu mortua . Promittens fide media quod contra premissa per se vel per alium venire de cetero nullotenus attemptabitet quod dictum nemus , quantum ad se pertinet prefatis abbatisse et conventui ad usus et consuetudines Francie garantizabit . † Predicti vero Hugo Pilet et Margareta , ejus uxor , et Johannes Pilet , quantum ad hoc , se nostre juridictioni subdiderunt . Actum anno Domini millesimo ducentesimo tricesimo nono , mense aprili .
Ego Hugo de Bello Videre , miles , notum facio universis tam presentibus quam futuris quod Hugo Pilet , Margareta uxor ejus , etc . Predictus autem Hugo Pilet , a quo alii venditores partem suam dicti nemoris tenebant et qui totum dictum nemus a me tenebat in feodum , promisit se garantizaturum dictum nemus predictis monialibus ad usum et consuetudines Francie in manu mortua contra omnes . Ego vero secundus dominus dicti feodi dictam venditionem volo et concedo . . . et promitto , fide corporaliter prestita , etc . Pro hac autem venditione concedenda recepi duodecim libras parisienses quas dicte moniales propter hoc mihi dederunt in pecunia numerata . Et cujus testimonium presentes litteras sigilli mei impressione roboravi . Actum anno Domini millesimo ducentesimo tricesimo nono , mense aprili .
Omnibus presente litteras inspecturis Albericus miseratione divina Carnotensis episcopus , salutem in Domino . Cum dilecte in Christo abbatissa et conventus monialium de Porregio tres modios vini in nostra diocesi apud Marchesium in vinea quondam Hugonis de Marchesio , militis , perciperent annuatim quos idem Hugo ecclesie de Porregio in perpetuam elemosinam contulit et concessit . Tandem dicte abbatissa et conventus eclesie sue commodum proprium attendentes dictos tres vini modios ejusdem Hugonis heredibus quitaverunt in excambiam pro duodecim solidos parisiensium , quos ab ipsis in festo beati Remigii de censu eorum comuni percipient apud Marchesium in hanc modum : Videlicet ab Arnulfo de Marchesio , milite , tres solidos ; à Guillelmo , fatre suo , sex solidos , et a Robino , nepote eorum , tres solidos . Nos autem hujusmodi concessionem in escambiam factam concedimus et approbamus ac sigilli nostri munimine confirmamus . Datum anno Domini millesimo ducentesimo quadragesimo , mense julio .
Frater Jacobus miseratione divina Penestrinus episcopus apostolice sedis legatus licet indignus , dilecto in Christo decano Parisiensi , salutem in Domino . Dignum est ut qui non solum sua , sed etiam semet ipsos salubriter abnegantes carnem suam cum viciis et concupiscenciis crucifigunt in claustris claustralibus se claudando , gratis attollantur favoribus et congruis presidiis muniantur ut eo devocius quo quietuis Domino famulantes sibi per vite meritum et aliis proficiant per exemplum . Hinc est quod cum dilecte in Christo filie abbatissa et conventus de Portu-Regis Cisterciensis ordinis Parisiensis dyocesis contra indulta privilegiorum suorum eis a sede apostolica concessorum a nonnullis Parisiensis , Aurelianensis et Carnotensis civitatum et dyocesium temere , sicut asserunt , molestentur , nos eorum quieti providere volentes , discretioni tue , qua fungimur auctoritate mandamus quatinus eis contra perversorum audaciam presidio defensionis assistens , non permittas eos contra indulta ipsas temere molestari , molestatores hujus in predictis civitatibus et dyocesibus constitutos monitione premissa , per censuram ecclesiasticam compescendo . Datum Stampis XXXº Kalendas Augusti , anno Domini Mº CCº quadragesimo .
Ego Salomon , decanus Castrifortis , notum facio omnibus presentes litteras inspicientibus quod dominus Paganus de Ursinis , et uxor ejus , dederunt Deo et ecclesie Sancte Marie de Porrois , pro remedio anime sue et pro remedio animarum antecessorum suorum , totam terram quam habent apud predictum locum de Porrois prope aquam , in bona pace in perpetuum possidendam . Hoc autem filii eorum et filie laudaverunt et prenominatam terram predicte ecclesie , bona fide concesserunt . Hujus donationis testes sunt hii : Salomon , decanus Castrifortis , et dominus Garinus , domina Matildis de Malliaco , Buchardus , filius ejus , et Matheus , frater ejus . Ut autem hoc firmiter et inconcussum habeatur , ego Salomon , decanus Castrifortis , presenti pagina sigillum meum apposui . Actum est hoc anno gratie millesimo ducentesimo quarto , mense augusto .
Ego Petrus de Noisi , miles , notum facio omnibus présentes litteras inspecturis quod ego dedi in perpetuam elemosinam abbatisse et conventui Portus Regis , unum arpentum vinee cujus una medietas est in loco qui dicitur Fons Sancti Martini , alterius vero medietatis pars est in loco qui dicitur Vallis Girardi et pars altera in loco qui dicitur Aquintes . Hanc autem elemosinam dictis abbatisse et conventui donavi pro salute anime fratris mei Johannis , defuncti et omnium amicorum meorum . Et promisi eisdem quod dictam vineam que sicut dictum est in tribus locis , ipsis contra omnes qui juris ibi aliquid poterent , exceptis superioribus dominis feodi in quo est dictum arpentum , vinee garantizarem . In cujus rei testimonium dedi eis presentes litteras sigillis mei munimine roboratas . Datum anno domini millesimo ducentesimo quadragesimo primo .